wannaphong/clean_thaiwikipedia huggingface dataset:
# มาเอสตะ
thumb|280px|“มาเอสตา” โดยชิมาบูเยในมหาวิหารนักบุญฟรานซิสแห่งอัสซีซี
มาเอสตะ  แปลว่า “เดชานุภาพ” เป็นลักษณะการเขียนภาพรูปเคารพแม่พระและพระกุมารที่อาจจะมีนักบุญและทูตสวรรค์รวมอยู่ด้วย  “มาเอสตะ” เกี่ยวข้องกับ “บัลลังก์แห่งปรีชาญาณ” (Seat of Wisdom) ซึ่งเป็นหัวเรื่องของภาพ “พระมารดาพระเจ้า”  ซึ่งเป็นภาพคู่กับพระคริสต์ทรงเดชานุภาพ (Christ in Majesty) ที่มีมาก่อนหน้านั้นซึ่งเป็นภาพพระเยซูบนบัลลังก์ที่นิยมกันในงานโมเสกของสมัยไบเซนไทน์  หรือบางครั้งนักประวัติศาสตร์ศิลปะจะเรียกว่า “พระราชินีมารีย์” (Maria Regina) ที่เป็นพระแม่มารีย์นั่งบนบัลลังก์แต่ไม่มีพระกุมารSee M. Lawrence's discussion of this image, "Maria Regina", Art Bulletin 7 (1924-25:150-61.

ทางตะวันตกงานเขียนประเภทนี้วิวัฒนาการมาจากศิลปะไบแซนไทน์ เช่น ภาพจักรพรรดินีเฟาสตาสวมมงกุฏอุ้มบุตรชายบนพระเพลาบนเหรียญคอนแสตนตินSuggested by Lawrence 1924: และในงานเขียนเช่นการฉลองการสวมมงกุฏของพระเจ้าจัสตินที่สองในปี ค.ศ. 565.In Corippus' poem, Sophia (Wisdom) prays "Virgo, creatoris genetrix sanctissima mundi, excelsi regina poli...". (Corippus, A. Cameron, ed., In laudem Justini augusti minoris (London) 1976, vol. II:52f. The more familiar In laudem Mariae, praising Mary as Regina Coeli (Queen of Heaven), is a late sixth century poem, perhaps by Venantius Fortunatus.  จิตรกรรมมาเอสตาเข้ามาเผยแพร่ในโรมในปลายคริสต์ศตวรรษที่ 12 และต้นคริสต์ศตวรรษที่ 13Several rare examples in fresco and mosaic, including the lost apse mosaic in the first church in Rome dedicated to Mary, the Basilica of Santa Maria Maggiore, are listed by John L. Osborne, "Early Medieval Painting in San Clemente, Rome: The Madonna and Child in the Niche", Gesta 20.2 (1981:299-310) p. 304f. และเน้นความสำคัญของพระแม่มารีมากขึ้น ภาพมาเอสตามักจะเป็นจิตรกรรมฝาผนังที่วาดบนผนังที่ฉาบด้วยพลาสเตอร์ หรือเป็นจิตรกรรมแผงสำหรับใช้เป็นฉากประดับแท่นบูชา. 

ถ้าเป็นภาพที่ใช้สักการะเป็นการส่วนตัวภาพก็มักจะลดลงเหลือเพียงแม่พระและพระกุมาร.

ตัวอย่างจิตรกรรมมาเอสตา
งานจิตรกรรมมาเอสตาชิ้นที่สำคัญที่สุดคืองาน “มาเอสตะกับทูตสวรรค์ 20 องค์และนักบุญ 19 องค์” ที่เขียนราว ค.ศ. 1308-ค.ศ.1311 ซึ่งเป็นชุดภาพเขียนที่จ้างโดยเมืองซีเอนาสำหรับมหาวิหารซีเอนา เมื่อวันที่ 9 มิถุนายน ค.ศ. 1311

งานมาเอสตาที่สำคัญอีกชิ้นหนึ่งก็คืองานเขียนของซีโมเน มาร์ตีนี สำหรับพาลัซโซพุบลิโคในซีเอนา และงานของชิมาบูเยในมหาวิหารนักบุญฟรานซิสแห่งอัสซีซี
# ข้าวไรย์
ข้าวไรย์  เป็นพืชชนิดหนึ่งในตระกูลข้าวสาลี ซึ่งมีลักษณะคล้ายคลึงกันกับข้าวสาลีและข้าวบาร์เลย์มาก เมล็ดของมันเป็นธัญพืชที่มีคุณค่าทางโภชนาการสูง อีกทั้งมีประโยชน์มากสำหรับมนุษย์และสัตว์ นอกจากนี้ยังสามารถนำไปแปรรูปทำเป็นแป้ง ขนมปัง วิสกี้และเบียร์ได้อีกด้วย
# จอง ฮูกยอม
จอง ฮูกยอม (, 1749–1776) เป็นขุนนางชาวเกาหลีในช่วงปลายสมัยราชวงศ์โชซ็อน เขาเป็นราชเลขาธิการและเป็นขุนนางที่อายุน้อยที่สุดในราชสำนัก เขาเป็นโอรสบุญธรรมของเจ้าหญิงฮวาวาน
# เอ็มเธียเตอร์
เอ็มเธียเตอร์ เป็นโรงละครเอกชน ตั้งอยู่ที่ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร

เอ็มเธียเตอร์ เดิมชื่อ โรงละครกรุงเทพ เริ่มเปิดดำเนินการเมื่อ พ.ศ. 2536 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดโรงละคร เมื่อวันที่ 28 กรกฎาคม พ.ศ. 2536  โรงละครแห่งนี้ มีจุดมุ่งหมายจะให้เป็นศูนย์กลางในการแสดงทางศิลปวัฒนธรรมสำหรับประชาชนทั่วไป รวมทั้งเป็นแหล่งเรียนรู้สำหรับผู้ที่รักการละครทุกคน โดยมีปรัชญาความเชื่อว่า ประเทศไทยจะก้าวหน้าทัดเทียมกับประเทศอื่นในโลกได้ต้องมีปัจจัยหลัก 2 ประการ คือ การพัฒนาด้านศิลปวัฒนธรรม ควบคู่ไปกับการพัฒนาด้านเทคโนโลยี เพราะเมื่อปราศจากความเข้มแข็งในด้านศิลปวัฒนธรรมแล้ว ประเทศก็จะ พัฒนาไปได้เฉพาะแต่เปลือกที่เป็นเทคโนโลยี แต่ปราศจากแก่นที่เป็นหัวใจที่สำคัญที่สุดในการสร้างสรรค์และพัฒนาคุณภาพของคน

อย่างไรก็ตามด้วยปัญหาด้านการหมดสัญญาเช่าที่ดิน ทำให้แดส เอ็นเทอร์เทนเม้นท์ ผู้ก่อตั้งโรงละครกรุงเทพและผู้ถือหุ้นอื่น ลงมติร่วมกันที่จะยุติกิจการของบริษัทโรงละครกรุงเทพตั้งแต่ วันที่ 31 ธันวาคม พ.ศ. 2547 และนับแต่วันที่ 1 มกราคม 2548 บริษัท สหมนูญผล จำกัด ได้เข้าบริหารและจัดการโรงละครกรุงเทพเดิม ต่อมาใน พ.ศ. 2551 ด้วยความร่วมมือจากดรีมบ๊อกซ์ ซึ่งเป็นหนึ่งในกลุ่มผู้ถือหุ้นเดิมของแดส เอ็นเทอร์เทนเม้นท์และโรงละครกรุงเทพ โรงละครกรุงเทพจึงได้รับการปรับปรุงอีกครั้งหนึ่ง โดยเปลี่ยนชื่อเป็น เอ็ม เธียเตอร์ 

กลุ่มผู้บริหารมีเจตนารมณ์แน่วแน่ที่จะดำเนินการให้โรงละครที่มีประวัติความเป็นมายาวนานโรงนี้ได้เป็นศูนย์กลางสำหรับการแสดงทุกประเภทไม่ว่าจะเป็นการแสดงดนตรี การแสดงนาฏศิลป์ไทยและสากล รวมทั้งการแสดงละครเวทีในรูปแบบต่าง ๆ นอกจากนั้นยังหวังจะให้โรงละครนี้เป็นสถานที่ที่ให้ความรู้แก่นิสิต นักศึกษาและประชาชนทั่วไปในด้านของศิลปะการแสดงอีกด้วย ในการปรับปรุงสถานที่ใหม่นี้ เอ็ม เธียเตอร์ ยังจัดพื้นที่ในส่วน Event Hall เพิ่มเติมขึ้นมา เพื่อรองรับการจัดงาน Event ต่าง ๆ หรือ การจัดแสดง visual arts เช่น การจัดแสดงนิทรรศการ การแสดงจิตรกรรมและประติมากรรมโดยศิลปินร่วมสมัย เป็นต้น

 เอกสารอ่านเพิ่ม 
  ศ.ดร.สุรพล วิรุฬห์รักษ์, นาฎยศิลป์รัชกาลที่ 9, สำนักพิมพ์จุฬาลงกรณ์มหาวิทยาลัย , 2549.
# ภาษาคาลูยา
ภาษาคาลูยา (ฟิลิปีโนและ) เป็นภาษาถิ่นหนึ่งของภาษากีนาไรอา ใช้พูดในหมู่เกาะคาลูยาของจังหวัดอันตีเก ประเทศฟิลิปปินส์ ผู้พูดส่วนใหญ่ใช้ภาษาฮีลีไกโนนเป็นภาษาที่สอง

คาลูยา
# โกคูจูเนียร์
เป็นหลานของปัง ตอนแรกเป็นเด็กอ่อนแอโดนเพื่อนแกล้งเป็นประจำ แต่ตอนหลังได้เป็นซูเปอร์ไซย่าและในตอนจบของDragonball GT โกคูจูเนียร์ก็ได้ต่อสู้กับเบจิต้าจูเนียร์ซึ่งเป็นลูกหลานหรือทายาทของเบจิต้าในศึกชิงจ้าวยุทธภพ
# ภาษาซะปวน
ภาษาซะปวน มีผู้พูดทั้งหมด 2,400 คน (พ.ศ. 2524) ทางภาคใต้ของลาว ในแขวงอัตตะปือตามแนวแม่น้ำเซกองและเซคะหมาน ใกล้เคียงกับภาษาโอย ภาษาสอก และภาษาเจ็ง อยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อย บะห์นาริก
# ดำรงค์เดช สมานฉันท์
ดำรงค์เดช สมานฉันท์ สถิติการชก 3 ครั้ง แพ้ 3

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นแบนตัมเวท เมื่อ แพ้น็อค ชิเกจิ คาเนโกะ (ญี่ปุ่น)
# โคกินวากาชู
โคกินวากาชู  เรียกสั้น ๆ ว่า โคกินชู  หมายถึง ประชุมบทร้อยกรองแบบญี่ปุ่นตั้งแต่โบราณถึงปัจจุบัน เป็นหนังสือประชุมบทร้อยกรองแบบวากะ ที่จัดทำโดยสำนักพระราชวังในต้นยุคเฮอัง โดยพระราชดำริของจักรพรรรดิอูดะ (Emperor Uda ค.ศ. 887–897) และจัดทำโดยพระราชรับสั่งของจักรพรรดิไดโงะ (Emperor Daigo ค.ศ 897–930) ราชโอรส ราวปี ค.ศ. 905 และสำเร็จในปี ค.ศ. 920 มีหลักฐานว่า ร้อยกรองบทสุดท้ายรวบรวมเข้าไปในราวปี ค.ศ. 914 ผู้รวมรวมเป็นกวีในราชสำนัก 4 คน นำโดย คิ โนะ สึรายูกิ (Ki no Tsurayuki), โอชิโกจิ มิตสึเนะ (Ōshikōchi Mitsune), มิบุ โนะ ทาดามิเนะ (Mibu no Tadamine) รวมถึง คิ โนะ โทโมโนริ (Ki no Tomonori) ซึ่งเสียชีวิตก่อนที่จะรวบรวมประชุมบทร้อยกรองนี้เสร็จ

 ความสำคัญ 

โคกินชู เป็นประชุมร้อยกรองแบบญี่ปุ่น 21 ประเภท (二十一代集, Nijūichidaishūthe) เล่มแรกที่รวบรวบขึ้นโดยพระราชประสงค์ของพระจักรพรรดิ และเป็นประชุมร้อยกรองที่แสดงถึงลักษณะของบทร้อยกรองแบบญี่ปุ่นในสมัยนั้นได้อย่างชัดเจน และกลายเป็นกฎของระบบการแต่งวากะ หรือ บทร้อยกรองแบบญี่ปุ่นสืบต่อมาจนถึงปลายศตวรรษที่ 19 เป็นประชุมร้อยกรองเล่มแรกที่แบ่งบทกวีออกเป็นประเภท กวีตามฤดูกาล และ บทกวีที่เกี่ยวกับความรัก บทกวีเกี่ยวกับฤดูกาลในโคกินชู สร้างแรงบันดาลใจจนพัฒนาเป็นรูปแบบของการแต่ง กวีแบบไฮกุ ในปัจจุบัน 

คำนำของ โคกินชู ที่เขียนโดยคิ โนะ สึยูรายูกิ นั้นยังเขียนด้วยภาษาญี่ปุ่น ซึ่งแตกต่างจากหนังสือเล่มในยุกนั้นที่มักจะมีการเขียนคำนำเป็นภาษาจีน และในโคกินชู นี้ยังมีคำนำภาษาจีนที่เขียนโดยคิ โนะ โทโมโนริ (Ki no Tomonori) ด้วย ความคิดในการรวบรวมบทร้อยกรองตั้งแต่ยุคอดีตถึงปัจจุบันนั้น ยังเป็นความคิดสร้างสรรค์ที่สำคัญ ร้อยรองในประชุมร้อยกรอง จึงมีความหลากหลายทั้งรูปแบบและการใช้ภาษา แสดงให้เห็นรูปแบบของการพัฒนาของการแต่งกวีแบบวากะ

โครงสร้างหมวดหมู่

ยังไม่มีข้อสรุปในปัจจุบันว่า จำนวนบทร้อยกรองใน โคกินชู แท้จริงแล้วมีจำนวนเท่าไร แต่ โคกินวากาชู ฉบับออนไลน์Online edition of the Kokin wakashu  at the UVa Library Japanese Text Initiative . มีบทกวีจำนวน 1,111 บท แบ่งเป็น 21 ส่วน ตามแบบของประชุมบทร้อยกรองแบบจีนที่เคยจัดทำกันมาก่อนหน้านี้อย่างเช่น มันโยชู 

การแบ่งหมวดหมู่ โคกินชู ตามชื่อภาษาญี่ปุ่น, แบบอ่านปัจจุบันMiner (1985), pages 186-187McCullough, และแปลภาษาอังกฤษBrower, pg 482.

 หัวข้อ การแบ่งภาค ฤดูกาล 1-2  บทกวีฤดูวสันต์春歌haru no uta  3  บทกวีฤดูคิมหันต์夏歌natsu no uta  4-5  บทกวีฤดูสารท秋歌aki no uta  6  บทกวีฤดูเหมันต์冬歌fuyu no uta    7  บทกวีเฉลิมฉลอง賀歌ga no uta  8  บทกวีพลัดพราก離別歌wakare no uta 9  นิราศ羈旅歌tabi no uta 10  ปริศนากวี物名mono no na ความรัก 11-15  ความรัก恋歌บทกวีรัก อื่น ๆ  16  ความเศร้า哀傷歌aishō no uta 17-18  เบ็ดเตล็ด雑歌kusagusa no uta 19  รูปแบบเบ็ดเตล็ด雑躰歌zattai no uta 20 Traditional Poemsfrom the Bureau of Song大歌所御歌ōutadokoro no on'uta

ประชุมบทกวียังบันทึกชื่อผู้แต่งของกวีในแต่ละบท และแรงบันดาล  เท่าที่ทราบ กวรหลักในโคกินชู ประกอบด้วบ อาริวาระ โนะ นาริฮิระ (Ariwara no Narihira), โอโนะ โนะ โคมาจิ (Ono no Komachi), เฮ็นโจ (Henjō) ฟูจิวาระ โนะ โอกิกาเซะ (Fujiwara no Okikaze) และกวีมีชื่ออีกมากมาย นอกจากนั้น ยังรวบรวมบทกวีของผู้จัดทำทั้ง 4 คนด้วย และบทกวีของราชวงศ์
# แฟร์มีแล็บ
thumb|อาคารโรเบิร์ค แรทบัน วิลสัน

ห้องปฏิบัติการเครื่องเร่งอนุภาคแห่งชาติแฟร์มี หรือ แฟร์มีแล็บ  ตั้งอยู่ที่เมืองแบแทเวีย ใกล้นครชิคาโก รัฐอิลลินอย สหรัฐอเมริกา  เป็นห้องทดลองในสังกัดกระทรวงพลังงานแห่งสหรัฐอเมริกา ทำการวิจัยเกี่ยวกับฟิสิกส์พลังงานสูง

ห้องปฏิบัติการแห่งนี้ก่อตั้งขึ้นในปี ค.ศ. 1967 เดิมชื่อว่า "ห้องปฏิบัติการเครื่องเร่งอนุภาคแห่งชาติ" (National Accelerator Laboratory) และเปลี่ยนชื่อเป็น แฟร์มีแล็บ ในปี ค.ศ. 1974 เพื่อเป็นเกียรติแก่ เอนรีโก แฟร์มี นักฟิสิกส์ชาวอิตาลี ผู้ได้รับรางวัลโนเบลสาขาฟิสิกส์ ประจำปี ค.ศ. 1938

ปัจจุบันแฟร์มีแล็บปฏิบัติงานโดยหน่วยงานที่ชื่อว่า Fermi Research Alliance (สหพันธ์เพื่อการวิจัยแฟร์มี) ซึ่งเป็นหน่วยงานความร่วมมือระหว่าง มหาวิทยาลัยชิคาโก กับ Universities Research Association (URA) ซึ่งเป็นการรวมตัวของห้องวิจัยจาก 91 มหาวิทยาลัย ทั้งในสหรัฐอเมริกา แคนาดา ญี่ปุ่น อิตาลี

เครื่องมือชิ้นสำคัญที่สุดของแฟร์มีแล็บ คือ เครื่องเร่งอนุภาคเทวาตรอน (Tevatron) มีขนาดเส้นรอบวง 6.28 กิโลเมตร (3.90 ไมล์) สามารถเร่งพลังงานอนุภาคโปรตอนได้ถึง 1.96 TeV  เป็นเครื่องเร่งอนุภาคที่ใหญ่เป็นอันดับสองของโลก รองจากเครื่องชนอนุภาคขนาดใหญ่ของเซิร์น ที่กรุงเจนีวา (มีเส้นรอบวง 27 กิโลเมตร)

ในปี ค.ศ. 1995 การทดลองด้วยเครื่องเร่งอนุภาคที่แฟร์มีแล็บ ได้พิสูจน์ยืนยันการมีอยู่จริงของ ควาร์ก  และในปี ค.ศ. 2008 ได้มีการค้นพบอนุภาคใหม่ที่ประกอบด้วยควาร์ก 3 ตัว ให้ชื่อว่า "โอเมก้า ซับ บี" (Ωb)
# แตรวง
แตรวง  คือ วงดนตรีซึ่งปกติประกอบด้วยเครื่องเป่าทองเหลืองและเครื่องกระทบ ในบางธรรมเนียม เรียกวงดนตรีที่ประกอบด้วยเครื่องดนตรีทองเหลืองและเครื่องเป่าลมไม้ว่า แตรวง ก็มี แต่โดยมากแล้วเรียก โยธวาทิต (military band), วงนั่งบรรเลง (concert band) หรือวงเป่า (wind band)
# วงปี่พาทย์นางหงส์
วงปี่พาทย์นางหงส์ คือวงปี่พาทย์ชนิดหนึ่งที่นำเอาวงปี่พาทย์ไม้แข็งมาประสมกับวงบัวลอย โดยเปลี่ยนแปลงรูปแบบดังนี้
 ใช้กลองมลายูมาตีแทนตะโพนและกลองทัด (บางที่ก็ใช้กลองทัดแทนกลองมลายู)
 ใช้ปี่ชวามาเป่าแทนปี่ใน
 เอาฆ้องเหม่งออก เพราะมีฉิ่งเป็นตัวควบคุมจังหวะแล้ว
เหตุที่ใช้ชื่อวงปี่พาทย์นี้ว่าวงปี่พาทย์นางหงส์ก็เนื่องจากเรียกตามชื่อเพลงที่เล่นคือเพลงเรื่องนางหงส์ โดยจะใช้เล่นเฉพาะงานอวมงคลเท่านั้น ปัจจุบันไม่ค่อยเป็นที่นิยม เพราะได้หันมานิยมวงปี่พาทย์มอญแทน

วงปี่พาทย์นางหงส์ เดิมเป็นวงที่ใช้บรรเลงในงานศพของสามัญชน ต่อมาได้นำมาบรรเลงในงานสวดพระอภิธรรมศพเจ้านาย และใช้ในตอนถวายพระเพลิงพระบรมศพ พระศพ เมื่อครั้งงานพระบรมศพของสมเด็จพระศรีนครินทรา บรมราชชนนี สมเด็จพระเทพรัตนราชสุดาฯ สยามบรมราชกุมารี มีพระประสงค์ให้นำวงปี่พาทย์นางหงส์ ของกรมศิลปากรมาประโคมย่ำยาม ต่อจากวงประโคมของงานเครื่องสูง สำนักพระราชวัง จึงนับเป็นครั้งแรกที่ได้นำวงปี่พาทย์นางหงส์มาใช้ในงานพระบรมศพด้วย

 เพลงชุดนางหงส์ 
เพลงที่บรรเลง เรียกว่า “เพลงชุดนางหงส์” ประกอบด้วยเพลง
 เพลงนางหงส์ (หรือเพลงพราหมณ์เก็บหัวแหวน)
 เพลงสาวสอดแหวน
 เพลงแสนสุดสวาท
 เพลงแมลงปอ
 เพลงแมลงวันทอง

 วงปี่พาทย์นางหงส์ สำนักการสังคีต กรมศิลปากร 
ดุริยางคศิลปินกลุ่มดุริยางค์ไทยสำนักการสังคีต กรมศิลปากร ผู้บรรเลงวงปี่พาทย์นางหงส์ (วงประโคมย่ำยาม) ในการพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์

 ข้อมูลเพิ่มเติม 
การบรรเลงดนตรีไทยในงานพระศพ
# คริสตีส์
thumb|สำนักงานที่อาคารร็อกกิเฟลเลอร์ นิวยอร์ก
คริสตีส์  เป็นบริษัทรับจัดประมูลผลงานศิลปะชั้นนำ

คริสตีส์ ก่อตั้งโดยนายเจมส์ คริสตี ชาวอังกฤษ เริ่มจัดการประมูลตั้งแต่ ค.ศ. 1759  โดยในเอกสารของบริษัทระบุว่า บริษัทจัดการประมูลครั้งแรกในกรุงลอนดอน ประเทศอังกฤษ เมื่อวันที่ 5 ธันวาคม ค.ศ. 1766 

ห้องค้าหลักของคริสตีส์ตั้งอยู่ที่ถนนเคนซิงตันในย่านเซนต์เจมส์ ลอนดอน เปิดดำเนินการมาตั้งแต่ ค.ศ. 1823 โดยมีห้องค้าแห่งที่สองอยู่ที่เซาท์เคนซิงตัน เปิดดำเนินการตั้งแต่ ค.ศ. 1975 และเป็นห้องค้าที่มีการประมูลมากที่สุดแห่งหนึ่ง จนถึงปัจจุบัน คริสตีส์มีสำนักงานทั้งสิ้น 85 แห่ง ใน 43 ประเทศ  รวมทั้งที่นิวยอร์ก, ลอสแอนเจลิส, ปารีส, เจนีวา, อัมสเตอร์ดัม, มอสโก, เวียนนา, บัวโนสไอเรส, เบอร์ลิน, โรม, เกาหลีใต้, มิลาน, สเปน, ญี่ปุ่น, จีน, ออสเตรเลีย, ฮ่องกง, สิงคโปร์, อิสราเอล, ดูไบ, เม็กซิโกซิตี และกรุงเทพมหานคร

คริสตีส์เข้ามาจัดตั้งสำนักงานในประเทศไทยตั้งแต่ พ.ศ. 2540คริสตี้ส์ และโซเทบีส์ เจาะตลาดงานประมูลในเมืองไทย นิตยสารผู้จัดการ, มกราคม 2543
# คัลเลอร์มีแบดด์
คัลเลอร์มีแบดด์  เป็นวงบอยแบนด์แนวอาร์แอนด์บี ที่รวมตัวที่โอคลาโฮมาซิตี รัฐโอคลาโฮมา สหรัฐอเมริกา ประกอบด้วยสมาชิก Lucas Koch , Scott Hall , Brian Welch และ Evan Prindle มีผลงานอัลบั้ม 6 ชุด มีซิงเกิลดังอันดับ 1 ใน อเมริกาอย่าง "I Adore Mi Amor" และ "All 4 Love" ส่วนในสหราชอาณาจักรมีเพลงอันดับ 1 คือ "I Wanna Sex You Up"
# วงปี่พาทย์มอญ
วงปี่พาทย์มอญ เป็นวงดนตรีที่มาพร้อมกับชาวมอญที่อพยพเข้ามาในประเทศไทย ประกอบด้วยเครื่องดนตรีที่ได้รับอิทธิพลมาจากมอญได้แก่ ปี่มอญ ฆ้องมอญ ตะโพนมอญ เปิงมางคอก และฆ้องราว

 รูปแบบของวง 
วงปี่พาทย์มอญมี 3 ขนาดเช่นเดียวกับวงปี่พาทย์ไม้แข็งของไทย ดังนี้
 วงปี่พาทย์มอญเครื่องห้า ประกอบด้วยระนาดเอก ปี่มอญ ฆ้องมอญวงใหญ่ ตะโพนมอญ เปิงมางคอก และเครื่องกำกับจังหวะคือฉิ่งและฉาบ โหม่ง
 วงปี่พาทย์มอญเครื่องคู่  มีลักษณะเดียวกันกับวงปี่พาทย์มอญเครื่องห้า เพียงแต่วงนี้ได้เพิ่มระนาดทุ้มและฆ้องมอญวงเล็กเข้ามา
 วงปี่พาทย์มอญเครื่องใหญ่ มีลักษณะเดียวกันกับวงปี่พาทย์มอญเครื่องคู่ แต่ได้เพิ่มระนาดเอกเหล็กและระนาดทุ้มเหล็กเข้ามา

วงปี่พาทย์มอญมีการจัดรูปแบบวงที่แตกต่างจากวงปีพาทย์ของไทยตรงที่ตั้งฆ้องมอญไว้ด้านหน้าสุด ซึ่งการจัดรูปแบบวงนั้นไม่ทราบแน่ชัดว่าใครกำหนดและทำเพื่ออะไร บ้างก็ว่าเพื่อความสวยงามเมื่อมองจากด้านหน้า บ้างก็ว่าเป็นการให้เกียรติวัฒนธรรมมอญ บ้างก็ว่าเป็นเพราะฆ้องมอญทำหน้าขึ้นวรรคเพลงเช่นเดียวกับระนาดเอก

 วิวัฒนาการในปัจจุบัน 
ในปัจจุบันวงปี่พาทย์มอญเจริญเติบโตอย่างมาก โดยการขยายวงให้ใหญ่ขึ้นเป็นวงปี่พาทย์มอญวงพิเศษ บางอาจจะมีฆ้องมอญถึง 10 โค้งหรือมากกว่านั้น ทำให้วงปี่พาทย์มอญนอกจากจะใช้เป็นเครื่องประโคมศพแล้ว ยังแสดงถึงเกียรติยศของผู้ตายอีกด้วย

นอกจากจะมีการเปลี่ยนแปลงโดยการเพิ่มฆ้องมอญให้มากขึ้นแล้ว ยังได้มีการเปลี่ยนแปลงลักษณะของเครื่องดนตรีเพื่อให้เหมาะสมกับวง คือเปลี่ยนลักษณะของรางระนาดเอกและระนาดทุ้มให้เหมือนกับฆ้องมอญ เพียงแต่ย่อส่วนให้ต่ำลง

 โอกาสที่ใช้บรรเลง 
วงปี่พาทย์มอญแท้จริงแล้วใช้บรรเลงได้ในงานมงคล แต่คนไทยส่วนใหญ่นิยมใช้บรรเลงในงานศพ สืบเนื่องมาจากมีการนำวงปี่พาทย์มอญไปบรรเลงในงานพระบรมศพสมเด็จพระเทพศิรินทรามาตย์ พระราชินีในพระบาทสมเด็จพระจอมเกล้าเจ้าอยู่หัว ซึ่งพระบาทสมเด็จพระจุลจอมเกล้าเจ้าอยู่หัวทรงพระดำริว่า พระราชมารดาของพระองค์นั้นทรงมีเชื้อสายมอญโดยตรง จึงโปรดให้นำวงปี่พาทย์มอญมาบรรเลง ด้วยเหตุนี้เองจึงได้เป็นความเชื่อและยึดถือมาโดยตลอดว่า วงปี่พาทย์มอญเล่นเฉพาะงานศพเท่านั้น 

งานศพสมัยก่อนนั้นจะใช้เพลงประโคมที่เรียกว่า"ประจำวัด"โดยจะประโคมหลังการสวดพระอภิธรรมเสร็จสิ้น เช่นเดียวกับวงปี่พาทย์นางหงส์ นอกจากนี้ก็ยังมีเพลงเวียนเมรุ หาบกล้วย จุดเทียน ในยุคหลังๆได้มีครูดนตรีไทยที่มีเชื้อสายมอญแต่งเพลงมอญให้วงปี่พาทย์มอญเช่นประจำบ้าน ย่ำเที่ยง ย่ำค่ำ ฯลฯ

ในยุคปัจจุบันก็มีเพลงมอญเกิดขึ้นอย่างมากมาย ส่วนใหญ่ก็จะนำเพลงที่คนส่วนใหญ่รู้จักนำมาแต่งเป็นสำเนียงมอญ ทำให้เพลงมอญในปัจจุบันมีความแตกต่างจากเพลงมอญโบราณเป็นอย่างมากวงปี่พาทย์(ปี่พาทย์มอญ)@เว็บไซต์ดนตรีไทย ปฎากรณ์ดอตคอม
# ซัทเทบีส์
thumb|โซเทบีส์ สาขานิวยอร์ก
ซัทเทบีส์  เป็นบริษัทจัดการประมูลผลงานศิลปะสัญชาติอังกฤษ

ซัทเทบีส์ เดิมชื่อ เบเกอร์ส (Baker's)  ก่อตั้งเมื่อวันที่ 11 มีนาคม ค.ศ. 1744 โดยนายซามูเอล เบเกอร์ เป็นบริษัทจัดการประมูลที่เก่าแก่ที่สุดในอังกฤษ และเก่าแก่เป็นอันดับสามของโลก รองจาก Stockholms Auktionsverk (ก่อตั้ง ค.ศ. 1674 ที่สวีเดน) และ Uppsala Auktionskammare (ก่อตั้ง ค.ศ. 1731 ที่สวีเดน) 

ซัทเทบีส์ มีห้องค้าสำคัญอยู่ที่ถนนนิวบอนด์ กรุงลอนดอน และสาขาสหรัฐอเมริกาที่ถนนยอร์ก แมนฮัตตัน นิวยอร์ก โดยมีสำนักงานในหลายประเทศทั่วโลก รวมทั้งที่ประเทศไทย ตั้งแต่ พ.ศ. 2540   คริสตี้ส์ และโซเทบีส์ เจาะตลาดงานประมูลในเมืองไทย นิตยสารผู้จัดการ, มกราคม 2543
# ฆูเบนตุด เกร์เรรา
เอดัวร์โด อานิบัล กอนซาเลซ เอร์นันเดซ  เกิดวันที่ 23 พฤศจิกายน ค.ศ. 1974 หรือเป็นที่รู้จักอย่างดีในนามสังเวียนมวยปล้ำในชื่อ ฆูเบนตุด เกร์เรรา  เป็นนักมวยปล้ำอาชีพชาวเม็กซิโก เป็นอดีตนักมวยปล้ำสมาคมเวิลด์เรสต์ลิงเอ็นเตอร์เทนเมนต์ (WWE)

 แชมป์และรางวัล 
Asistencia Asesoría y Administración
AAA Cruiserweight Championship (1 time)
Mexican National Atómicos Championship (1 time) – with Crazy Boy, Joe Lider and Psicosis II
Mexican National Tag Team Championship (3 times) – with Fuerza Guerrera
Big Time Wrestling
BTW United States Light Heavyweight Championship (1 time)
Fighting Spirit Wrestling
FSW Primero Championship (1 time, current)http://www.cagematch.net/?id=1&nr=112449
International Wrestling All-Stars
IWAS Tag Team Championship - (1 time) with Jerry Estrada
International Wrestling Association
IWA World Junior Heavyweight Championship (1 time)Intense Championship WrestlingICW World Heavyweight  Champion  (1 time)Insane Championship WrestlingICW Heavyweight Championship (1 time)Ironfist WrestlingIronfist Wrestling Flyweight Championship (1 time)https://www.facebook.com/permalink.php?story_fbid=1065473170149510&id=241388815891287Nu-Wrestling EvolutionNWE Cruiserweight Championship (1 time)Pro Wrestling IllustratedPWI ranked him #140 of the 500 best singles wrestlers during the PWI Years in 2003
PWI ranked him #25 of the 500 best singles wrestlers of the PWI 500 in 1998Pure Action Championship Wrestling*PACW Cruiserweight Championship (1 time)Total Nonstop Action WrestlingAmerica's X Cup (2004) – with Mr. Águila, Abismo Negro, Héctor Garza and Heavy MetalWorld Championship WrestlingIWGP Junior Heavyweight Championship (1 time)
WCW Cruiserweight Championship (3 times)
WCW World Tag Team Championship (1 time) – with Rey Misterio Jr.World Wrestling All-StarsWWA International Cruiserweight Championship (2 times)World Wrestling AssociationWWA Lightweight Championship (2 times)
WWA Welterweight Championship (1 time) 
WWA Tag Team Championship (1 time) – with Fuerza Guerrera 
WWA Trios Championship (1 time) – with Fuerza Guerrera and PsicosisWorld Wrestling CouncilWWC World Junior Heavyweight Championship (1 time)World Wrestling EntertainmentWWE Cruiserweight Championship (2 times)Wrestling Observer Newsletter awards 5 Star Match (1996) vs Rey Mysterio in a 2 out of 3 falls match at ECW Big Ass Extreme Bash - Night 2name=ProfightDB.com|
Best Flying Wrestler (1998, 1999)Xtreme Wrestling FederationXWF World Cruiserweight Championship (1 time)Xtreme Latin American WrestlingXLAW Extreme Junior Heavyweight Championship (1 time)Xtreme Italian Wrestling'''
XIW Italian Championship (1 time)

 แมตช์เดิมพัน 
Winner (wager)Loser (wager)LocationEventDateNotesJuventud Guerrera (mask)  Piloto Suicida (mask)  Monterrey, Nuevo León, Mexico  Live event     Juventud Guerrera (mask)  Salsero (mask)  Ciudad Juárez, Chihuahua, Mexico  Live event    Chris Jericho (championship)  Juventud Guerrera (mask)  San Francisco, California, US  Live event    Juventud Guerrera (hair)  Dr. Cerebro (hair)  Naucalpan, Mexico  Live event
# โยชิฮิโร ทาจิริ
โยชิฮิโร ทาจิริ (Yoshihiro Tajiri)  หรือที่รู้จักในวงการมวยปล้ำมีชื่อว่า ทาจิริ (Tajiri) เป็นนักมวยปล้ำอาชีพชาวญี่ปุ่น เป็นอดีตนักมวยปล้ำของ WWF/E

ประวัติ
หลังเริ่มปล้ำเก็บเกี่ยวประสบการณ์อยู่ในญี่ปุ่น และเม็กซิโก มาเกือบทศวรรษ ทาจิริ ก็ได้มาสร้างชื่อในอเมริกาเมื่อปี 1998 จากการเป็นหนึ่งในนักมวยปล้ำของค่าย ECW โดยทำให้แฟน ๆ พากันนึกถึงเดอะเกรตมูตา จนกระทั่ง ECW ถึงทางตันในปี 2001 ทาจิริ ก็ตามเพื่อน ๆ มายัง WWE ด้วย บทบาทของเขาทีแรกคือเป็นลูกสมุนของ วิลเลี่ยม รีกัล

เมื่อไหร่ก็ตามที่ผู้ตัดสินเผลอ เจ้าของฉายา "The Japanese Buzzsaw" จะพ่นพิษสีเขียวออกมาใส่ตาของคู่แข่งบ่อยครั้ง ซึ่งผู้ที่ใช้เทคนิคนี้เริ่มแรกก็คือ เดอะ เกรท คาบูกิ ก่อนจะตกทอดมาถึง มูต้า และทาจิริ ยังเป็นผู้คิดค้นท่าแมงมุม Tarantula บวกกับลีลาการปล้ำ ทำให้เขาสามารถคว้าแชมป์มาครองได้บ่อยครั้ง

ตลอดช่วงแรกที่อยู่กับ WWE เป็นเวลา 5 ปี ทาจิริ ยังขึ้นชื่อเรื่องการปล้ำแท็กทีมด้วย โดยในเดือนพฤษภาคม 2003 เขาจับคู่กับ เอ็ดดี เกร์เรโร แล้วปรนะสบความสำเร็จชิงแชมป์แท็กทีม WWE ได้จาก เชลตัน เบนจามิน กับ ชาร์ลี ฮาส นอกนั้นยังจับคู่กับ รีกัล ปราบ La Resistance ได้แชมป์โลกแท็กทีมอีกสมัย ทาจิริ โบกมือลา WWE หนแรกในปี 2005 โดยให้เหตุผลว่าอยากจะหันไปทำงานนักข่าว เพื่อใช้เวลาอยู่กับเมีย และลูกที่ญี่ปุ่น

อย่างไรก็ตาม จากนั้น ทาจิริ ยังคงปล้ำมวยปล้ำที่บ้านเกิด และยังมีแวบมาอยู่ TNA ด้วย และเมื่อปี 2016 ที่เขาหวนกลับมาเซ็นสัญญากับ WWE พร้อมเข้าร่วม Cruiserweight Classic Tournament แล้วก็ตกรอบ เขาได้รับบาดเจ็บช่วงเดือนมกราคม แต่ก็กลับมาปล้ำแมตช์สุดท้ายใน 205 Live เมื่อเดือนกุมภาพันธุ์ 2017 ก่อนจะประกาศอำลา WWE อย่างเป็นทางการอีกครั้ง ซึ่งคราวนี้ชี้แจงว่าเขาไม่ได้มีปัญหาเรื่องอาการบาดเจ็บแล้ว แต่ทาง WWE ไม่ต้องการจะใช้งานเขาเนื่องจากอายุเยอะเกินไปนั่นเองhttps://facebook.com/wwewrestlinglegends/photos/a.479467342396911/492737367736575/?type=3

แชมป์และรางวัล
Big Japan Pro Wrestling
BJW Junior Heavyweight Championship (1 time)
BJW Tag Team Championship (2 times) – with Ryuji Yamakawa
Combat Zone Wrestling
CZW World Heavyweight Championship (1 time)
Consejo Mundial de Lucha Libre
CMLL World Light Heavyweight Championship (1 time)Title reign not recognized by CMLL.
Extreme Championship Wrestling
ECW World Tag Team Championship (1 time) – with Mikey Whipwreck
ECW World Television Championship (1 time)
Fight Club Finland
FCF Finnish Heavyweight Championship (2 times)
International Wrestling Association
IWA Hardcore Championship (1 time)
Pro Wrestling Illustrated
PWI ranked him #23 of the 500 best singles wrestlers of the PWI 500 in 2002 
Tokyo Sports
Special Award (2001) 
World Wrestling Federation / World Wrestling Entertainment
WCW United States Championship (1 time)Won the title during the The Invasion storyline.
WCW/WWF/WWE Cruiserweight Championship (3 times)
WWF Light Heavyweight Championship (1 time)
WWE Tag Team Championship (1 time) – with Eddie Guerrero
World Tag Team Championship (1 time) – with William Regal
Wrestle-1
EWP Intercontinental Championship (1 time)
UWA World Trios Championship (1 time) – with Kaz Hayashi and Minoru Tanaka
Wrestling New Classic
WNC Championship (1 time)

หมายเหตุ
# จิตรกรรมสีน้ำ
จิตรกรรมสีน้ำ (ภาษาอังกฤษ: Watercolor painting หรือ Watercolour painting; ภาษาฝรั่งเศส: Aquarelle) เป็นวิธีการเขียนภาพวิธีหนึ่งที่ใช้สีน้ำเป็นอุปกรณ์การเขียนหรือมีผลเหมือนภาพที่เขียนด้วยสีน้ำที่เขียนด้วยสีที่ทำด้วย สารสี (pigments) ที่ละลายในของเหลวในภาชนะ สิ่งที่ใช้เขียนส่วนใหญ่จะเป็นกระดาษ แต่ก็อาจจะเป็นวัสดุอื่นเช่นกระดาษพาไพรัส, กระดาษที่ทำจากเปลือกไม้, พลาสติก, กระดาษหนังสัตว์ (Vellum) หรือ หนังสัตว์, ผ้า, ไม้ และผ้าใบ ในเอเชียตะวันออกจิตรกรรมสีน้ำเขียนด้วยหมึกที่เรียกว่าจิตรกรรมแปรง (Brush painting) หรือ จิตรกรรมม้วน (scroll painting) จิตรกรรมสีน้ำเป็นวิธีการเขียนจิตรกรรมที่นิยมกันมากที่สุดในจิตรกรรมจีน, จิตรกรรมเกาหลี หรือจิตรกรรมญี่ปุ่น ที่มักจะเป็นสีเดียวที่เป็นสีดำหรือน้ำตาล
# พระนางซุนว็อน
สมเด็จพระราชินีซุนวอน (순원왕후, 8 มิถุนายน ค.ศ. 1789 – 21 กันยายน ค.ศ. 1857) สมเด็จพระราชินีแห่งอาณาจักรโชซ็อน พระมเหสีของพระเจ้าซุนโจ กษัตริย์ลำดับที่ 23 ของโชซ็อน ทรงเป็นผู้สำเร็จราชการแผ่นดินในปี 1834–1841 และปี 1849–1852.

สมเด็จพระราชินีซุนวอนทรงเป็นธิดาของ คิมโจซุน (김조순) ตระกูลคิมแห่งเมืองอันดงมารดาเป็นสตรีจากตระกูลซิม (심씨) ทรงเข้าพิธีอภิเษกกับพระเจ้าซุนโจในปี ค.ศ. 1802 และเป็นมเหสีเพียงพระองค์เดียวของพระเจ้าซุนโจ ในปี ค.ศ. 1834 พระเจ้าซุนโจสวรรคตพระนางจึงได้ขึ้นเป็นผู้สำเร็จราชการให้กับพระราชนัดดาคือพระเจ้าฮอนจงซึ่งมีพระชนม์เพียง 8 พรรษา ทำให้อำนาจการปกครองอาณาจักรอยู่ที่ตระกูลคิมแห่งอันดงทั้งหมด จนในปี ค.ศ. 1840 อำนาจในการปกครองได้เปลี่ยนไปอยู่การควบคุมของพระราชมารดาของพระเจ้าฮอนจงตระกูลโจแห่งพุงยางเนื่องจากพระนางสั่งให้ประหารผู้คนที่นับถือศาสนาคริสต์คาทอลิก จนในปี ค.ศ. 1849 พระเจ้าฮอนจงสวรรคตทำให้พระนางกลับมาดำรงตำแหน่งผู้สำเร็จราชการอีกครั้ง 

สมเด็จพระราชินีซุนวอน สวรรคตในพระราชวังชางด็อกในวันที่ 4 สิงหาคม ค.ศ. 1857 ภายหลังได้รับการแต่งตั้งขึ้นเป็น สมเด็จพระจักรพรรดินีซุนวอนซุก (순원숙황후) ขณะพระชนม์ได้ 68 พรรษา
# อันดง
อันดง  เป็นเมืองหนึ่งในจังหวัดคย็องซังเหนือ ในประเทศเกาหลีใต้ ปัจจุบันเมืองนี้กลายเป็นเมืองแห่งการศึกษา เพราะมีมหาวิทยาลัยมาตั้งที่นี่หลายสถาบัน

เดิมเมืองนี่ก่อตั้งโดยชาวจินฮันเมื่อ 1 ปีก่อนคริสต์ศักราช (พ.ศ. 542) และเป็นนิวาสสถานเดิมของพระมเหสีหลายพระองค์ในราชวงศ์โชซ็อน
# Theater
theater หรือ theatre อาจหมายถึง

 โรงภาพยนตร์
 ละคร
# ตะโพนมอญ
ตะโพนมอญ มีลักษณะคล้ายตะโพนของไทย แต่ใหญ่กว่า และตรงกลางหุ่นป่องน้อยกว่า มีเสียงกังวานลึกกว่าตะโพนไทย หน้าใหญ่เรียกว่า "เมิกโหน่ก" หน้าเล็กเรียกว่า "เมิกโด้ด" เป็นภาษามอญ

ตะโพนมอญใช้บรรเลงผสมกับวงปี่พาทย์มอญ มีหน้าที่บรรเลงหน้าทับ และกำกับจังหวะต่าง ๆ